సోన్ మండలం

సోన్ మండలం, తెలంగాణ రాష్ట్రం, నిర్మల్ జిల్లాకు చెందిన మండలం. సోన్, ఈ మండలానికి కేంద్రం. ఇది నిర్మల్ పట్టణం నుండి 10 కి. మీ. దూరంలో ఉంది.2016  లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు.    దానికి ముందు ఈ మండలం ఆదిలాబాదు జిల్లా లో  ఉండేది.   ప్రస్తుతం ఈ మండలం నిర్మల్ రెవిన్యూ డివిజనులో భాగం. పునర్వ్యవస్థీకరణకు ముందు  కూడా ఇదే డివిజనులో ఉండేది.ఈ మండలంలో  14  రెవెన్యూ గ్రామాలు ఉన్నాయి.

కొత్త మండల కేంద్రంగా గుర్తింపు 
ఇంతకుముందు సోన్  గ్రామం అదిలాబాదు జిల్లా,నిర్మల్ రెవెన్యూ డివిజను పరిధిలోని నిర్మల్ మండల పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా సోన్ గ్రామాన్ని నూతన మండల కేంద్రంగా కొత్తగా ఏర్పడిన  నిర్మల్ జిల్లా, నిర్మల్ రెవెన్యూ డివిజను పరిధి క్రింద 1+13 (పద్నాలగు) గ్రామాలుతో నూతన మండలంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది. పునర్వ్యవస్థీకరణలో ఏర్పడిన ఈ మండల వైశాల్యం 83 చ.కి.మీ. కాగా, జనాభా 27,338. జనాభాలో పురుషులు 12,847 కాగా, స్త్రీల సంఖ్య 14,491. మండలంలో 6,918 గృహాలున్నాయి.

మండలంలోని రెవెన్యూ గ్రామాలు 

 కడ్తాల్
 కూచన్‌పల్లి
 కొత్త వెల్మల్
 కొత్త బొప్పారం
 గంజల్
 జాఫ్రాపూర్
 పాక్పట్ల
 పాత పోచంపాడ్
 మాదాపూర్
 షాకారి
 సిద్దంకుంట (కొత్త)
 సోన్
 వెల్మెల్
 సంగంపేట్

మూలాలు 

2016 లో ఏర్పాటైన తెలంగాణ మండలాలు